**ՀԻՄՆԱՎՈՐՈՒՄ**

**«ԷՆԵՐԳԱԽՆԱՅՈՂՈՒԹՅԱՆ ԵՎ ՎԵՐԱԿԱՆԳՆՎՈՂ ԷՆԵՐԳԵՏԻԿԱՅԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՕՐԵՆՔԻ ՆԱԽԱԳԾԻ ԸՆԴՈՒՆՄԱՆ ՎԵՐԱԲԵՐՅԱԼ**

|  |
| --- |
| **Իրավական ակտի հիմնավորումը** |
| **Կարգավորման ենթակա խնդրի սահմանումը և առկա իրավիճակը** |
|  1.«Էներգախնայողության և վերականգնվող էներգետիկայի մասին» ՀՀ օրենքի 13-րդ հոդվածի 3-րդ մասի համաձայն՝ Էներգետիկ փորձաքննությունն իրականացվում է Հայաստանի Հանրապետության կառավարության սահմանած [կարգով](http://www.irtek.am/views/act.aspx?aid=27535)` «[Հավատարմագրման մասին](http://www.irtek.am/views/act.aspx?aid=27535" \o "" \t ")» Հայաստանի Հանրապետության օրենքի համաձայնհավատարմագրված համապատասխանության գնահատման գործունեություն իրականացնող համապատասխանության գնահատման մարմինների կողմից:  ՀՀ կառավարության 2006թ․N 1399-Ն որոշմամբ հաստատված էներգետիկ փորձաքննության իրականացման կարգի 6-րդ կետի համաձայն՝ էներգետիկ փորձաքննությունն իրականացնում են «Հավատարմագրման մասին» Հայաստանի Հանրապետության օրենքի համաձայն, հավատարմագրված համապատասխանության գնահատման գործունեություն իրականացնող համապատասխանության գնահատման մարմինների կողմից սերտիֆիկացված անձինք (այսուհետ` սերտիֆիկացված անձ): էներգետիկ փորձաքննությունը պետք է իրականացնեն հավատարմագրված համապատասխանության գնահատման գործունեություն իրականացնող համապատասխանության գնահատման մարմինների կողմից սերտիֆիկացված անձինք, որը և ճիշտ տարբերակն է, քանի որ համապատասխանության գնահատման մարմինը չի կարող միևնույն ժամանակ և՛ սերտիֆիկատ տրամադրել սերտիֆիկացված անձանց, որոնք պետք է իրականացնեն էներգետիկ փորձաքննությունը, և միևնույն ժամանակ համապատասխանության գնահատման մարմինն ինքն իրականացնի էներգետիկ փորձաքննություն:Հակասությունից և տարընթերցումներից խուսափելու համար նախատեսվում է «Էներգախնայողության և վերականգնվող էներգետիկայի մասին» ՀՀ օրենքի 13-րդ հոդվածի 3-րդ մասում կատարել համապատասխան փոփոխություն։2. «Էներգախնայողության և վերականգնվող էներգետիկայի մասին» ՀՀ օրենքում և հաջորդիվ նաև ՀՀ կառավարության 2006թ․-ի օգոստոսի 31-ի N 1399-Ն և 2018թ․ապրիլի 12-ի որոշումներում նախատեսվում է «Էներգետիկ փորձաքննություն» տերմինը փոխարինել «Էներգետիկ աուդիտ» տերմինով: Սահմանումներն արտահայտում են միևնույն իմաստը, սակայն տերմինները տարբեր են։ Տերմինների նույնականացումն անհրաժեշտ է նաև այն պատճառով, որպեսզի այն համահունչ լինի Եվրոպական միության և Հայաստանի Հանրապետության միջև կնքված Համապարփակ և ընդլայնված գործընկերության համաձայնագրի (ՀԸԳՀ) և Եվրասիական տնտեսական միության (ԵԱՏՄ) օրենսդրական ակտերի տերմինաբանության հետ, որտեղ համապատասխանորեն կիրառվում են՝ ռուսերեն՝ “Энергетический Аудит” և անգլերեն՝ “Energy Audit” տերմինները։ |
| **Կարգավորման նպատակը և բնույթը** |
|  1-ին կետում իրականացվող օրենսդրական փոփոխության միջոցով կկարգավորվեն իրավական ակտերում առկա հակասությունները` կհստակեցվեն սերտիֆիկացնող մարմնի գործառույթները, կվերանան այն հակասությունները, որ սերտիֆիկացնող մարմինը մի դեպքում սերտիֆիկատ տրամադրող մարմին է հանդիսանում էներգետիկ փորձաքննություն իրականացնող անձանց, իսկ մեկ այլ դեպքում էներգետիկ փորձաքննություն իրականացնող մարմին: 2-րդ կետում իրականացվող փոփոխության միջոցով «Էներգետիկ փորձաքննություն» տերմինը կփոխարինվի «Էներգետիկ աուդիտ» տերմինով, որպեսզի համանման սահմանումները տարբեր իրավական ակտերում տարբեր տերմիններով չօգտագործվեն:  |
| **Նախագծի մշակման գործընթացում ներգրավված** **ինստիտուտները և անձինք** |
| Նախագիծը մշակվել է ՀՀ տարածքային կառավարման և ենթակառուցվածքների նախարարության կողմից:  |
| **Ակնկալվող արդյունքը** |
| «Էներգախնայողության և վերականգնվող էներգետիկայի մասին» ՀՀ օրենքում, ՀՀ կառավարության 2006թ․-ի օգոստոսի 31-ի N 1399-Ն և 2018թ․ապրիլի 12-ի որոշումներում առաջարկվող փոփոխությունների ընդունման արդյունքում կկատարելագործվեն իրավական ակտերը, կվերանան առկա թերությունները, կհստակեցվեն սահմանումները, իսկ փաստաթղթերը կհամապատասխանեցվեն Եվրոպական միության և Հայաստանի Հանրապետության միջև Համապարփակ և ընդլայնված գործընկերության համաձայնագրի (ՀԸԳՀ) և Եվրասիական տնտեսական միության (ԵԱՏՄ) օրենսդրական ակտերի տերմինաբանության հետ։  |
| **Տեղեկատվություն լրացուցիչ ֆինանսական միջոցների անհրաժեշտության, պետական բյուջեում եկամուտներում և ծախսերում սպասվելիք փոփոխությունների մասին** |
| Հայաստանի Հանրապետության կառավարության որոշման նախագծի ընդունմամբ լրացուցիչ ֆինանսական միջոցների անհրաժեշտություն չի առաջանում, պետական բյուջեում եկամուտների և ծախսերի ավելացում կամ նվազեցում չի նախատեսվում։ |
| **Նախագծի կապը ռազմավարական փաստաթղթերի հետ.** **Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ** |
| «Էներգախնայողության և վերականգնվող էներգետիկայի մասին» ՀՀ օրենքում փոփոխություններ և լրացումներ կատարելու մասին» օրենքի նախագիծը բխում է 2021թ. հունվարի 14-ի N 48-Լ Հայաստանի Հանրապետության էներգետիկայի բնագավառի զարգացման մինչև 2040թ. ռազմավարական ծրագրից և «Էներգախնայողության և վերականգնվող էներգետիկայի 2022-2030թթ. Ծրագրին, Էներգախնայողության և վերականգնվող էներգետիկայի 2022-2030թթ. Ծրագրի առաջին փուլի (2022-2024 թվականների.) իրագործումն ապահովող ծրագիր-ժամանակացույցին հավանություն տալու մասին» ՀՀ կառավարության 2022թ. մարտի 24-ի N 398-Լ որոշումից: |